CELEX: 51998PC0647(02)
Language: da
Date: 1998-11-11
Title: Forslag til Rådets forordning (EF) om ændring af forordning (EF) nr. 2202/96 om en støtteordning for producenter af visse citrusfrugter

Avis juridique important

|

51998PC0647(02)

Forslag til Rådets forordning (EF) om ændring af forordning (EF) nr. 2202/96 om en støtteordning for producenter af visse citrusfrugter  /* KOM/98/0647 endelig udg. - CNS 98/0310 */  

EF-Tidende nr. C 381 af 08/12/1998 s. 0009

Forslag til Rådets forordning (EF) om ændring af forordning (EF) nr. 2202/96 om en støtteordning for producenter af visse citrusfrugter (98/C 381/08) KOM(1998) 647 endelig udg. - 98/0310(CNS)(Forelagt af Kommissionen den 12. november 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Ved artikel 5 i forordning (EF) nr. 2202/96 (1) indføres der forarbejdningstærskler; spørgsmålet om, hvorvidt forarbejdningstærsklerne er blevet overskredet, vurderes på grundlag af gennemsnittet af de mængder, der er forarbejdet med støtte i løbet af de sidste tre produktionsår, herunder det indeværende år; når der er konstateret overskridelse af en tærskel, nedsættes den støtte, der er fastsat for det indeværende produktionsår; denne beregningsmetode medfører, at støtten for et bestemt produktionsår først kendes, når produktionsåret er omme; dette er til stor ulempe for producentorganisationernes forvaltning; derfor bør en overskridelse af forarbejdningstærsklerne først få konsekvenser det følgende produktionsår;der bør tages hensyn til, at visse produkter forarbejdes i løbet af hele produktionsåret; vurderingen af, om forarbejdningstærsklen er blevet overskredet, bør i så fald ske for en tilsvarende periode på tre produktionsår;denne ændring af forordning (EF) nr. 2202/96 bør anvendes fra produktionsåret 1999/2000 -UDSTEDT FØLGENDE FORORDNING:Artikel 1 I forordning (EF) nr. 2202/96 foretages følgende ændringer:1. Artikel 5, stk. 2 og 3, affattes således:»2. Den støtte, der er fastsat efter artikel 3, stk. 2, for et bestemt produktionsår og for de pågældende produkter, nedsættes med 1 % pr. overskredet tranche af den forarbejdningstærskel, der er angivet i stk. 1, når gennemsnittet af de mængder, der i de seneste tre produktionsår forud for det pågældende produktionsår eller en tilsvarende periode er forarbejdet med støtte, overskrider nævnte tærskel.Overskridelsestrancherne er lig med 1 % af hver af de tærskler, der er angivet i stk. 1.«.2. Artikel 6 affattes således:»Artikel 6Gennemførelsesbestemmelserne til denne forordning, bl.a. vedrørende udbetaling af støtte, kontrolforanstaltninger og sanktioner, produktionsår, mindstekravene til de råvarer, der leveres til forarbejdning, den i artikel 5, stk. 2, omhandlede tilsvarende periode og de økonomiske følger af tærskeloverskridelser vedtages efter proceduren i artikel 46 i forordning (EF) nr. 2200/96«.Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra produktionsåret 1999/2000.Denne forordning er bindende i alle enkeltheder og gælder umiddelbart i hver medlemsstat.(1) EFT L 297 af 21.11.1996, s. 49.